**AWS** — 2006-cı ildə Macarıstanda Bens Braker, Daniel Kökenyes, Örs Siklosi və Aron Veress tərəfindən yaradılmış metal və post-hardkor qrupu. Onlar əsasən metal, post-hardkor, psixodelik rok və alternativ rok janrlarında ifa etdikləri musiqilərə və güclü performans qabiliyyətlərinə görə tanınırlar. İndiyədək qrupun üç sinqlı, üç albomu və yeddi videoklipi təqdim olunmuşdur. Onların şiddət və zorakılığın əks etdirildiyi musiqi videolarında dünyanın üzləşdiyi problemlərə toxunulur. Qrup Macarıstanı 2018 Avroviziya Mahnı Müsabiqəsində təmsil etmişdirlər.

Musiqi karyerası
----------------

Qrupun yaranması ilə AWS bir çox festivallarda çıxış etmişdir. Onlar Macarıstan ilə yanaşı eyni zamanda Avstriya, İngiltərə, Rumıniya və Sloveniyada da konsert proqramları ilə çıxış etmişdirlər. 2015-ci ildə qrup MTV mükafatına layiq görülmüşdür. Daha sonra onlar Blind Myself qrupu ilə birlikdə turlarda iştirak etmişdirlər.

2017-ci ilin dekabr ayında AWS qrupunun "Viszlát nyár" mahnısı ilə Macarıstanın MTVA telekanalının 2018 Avroviziya Mahnı Müsabiqəsi üçün təşkil etdiyi milli seçim turunda iştirak edəcəyi təsdiqlənmişdir. Fevral ayında baş tutan seçim turunun finalında AWS qrupu səsvermədə rəqiblərini məğlub edərək, qalib gəlmiş və "Viszlát nyár" mahnısı ilə Macarıstanı Portuqaliyanın paytaxtı Lissabonda keçirilən Avroviziya 2018-də təmsil etmək hüququ qazanmışdır.

Uzun sürən çalışmalardan sonra AWS 10 may tarixində baş tutan müsabiqənin ikinci yarımfinal mərhələsində 13-cü səhnə almışdır. Nəticədə qrup finala yüksəlməyə nail olmuşdur. 26 ölkə təmsilçisinin mübarizə apardığı final mərhələsində bir daha çıxış edən AWS ümumi nəticədə 93 xal toplayaraq, 21-ci yerdə qərarlaşmışdır.

Avroviziya 2018-də iştirakları zamanı Avqust ayında Wacken Open Air festivalında çıxış etmək üçün dəvət olunduqları açıqlandı. Həmin ilin oktyabrında AWS bir həftə sonra Macarıstan albom çartlarında ikinci yerdə qərarlaçacaq sayca dördüncü studiya yazıları olan Fekete Részem-i yayımladı.

6 fevral 2021-ci ildə qrup Instagram səhifələrində 5 fevral tarixində qrupun solisti Örs Siklosinin 29 yaşında leykozdan dünyasını dəyişdiyini açıqladı.

Diskoqrafiya
------------

* *Fata Morgana* (2011)
* *Világposztolás EP* (2012)
* *Égésföld* (2014)
* *Kint a vízből* (2016)
* *Viszlát nyár* (2017)
* *Fekete részem* (2018)

İstinadlar
----------

1. ↑  "AWS: Talán segítünk gondolatot ébreszteni! [interjú]" (macarca). Antropos.hu. 11 oktyabr 2015. 2018-03-03 tarixində arxivləşdirilib. İstifadə tarixi: 2018-02-25.
2. ↑  "Hungary: AWS will fly to Lisbon!". ESCToday. 24 fevral 2018. 2018-07-09 tarixində arxivləşdirilib. İstifadə tarixi: 2018-02-25.
3. ↑  "Hungary: AWS to Eurovision 2018". Eurovoix. 24 fevral 2018. 2018-08-13 tarixində arxivləşdirilib. İstifadə tarixi: 2018-02-25.

|
|  |
|
| Əvvəlki:**Yoçi Papai  "Origo"** | **Macarıstan Avroviziya Mahnı Müsabiqəsində** **2018** | Sonrakı:**Yoçi Papai  "Az én apám"** |

Həmçinin bax
------------

| ⛭2018 Avroviziya Mahnı Müsabiqəsi müğənniləri |
| --- |
| Final bölməsindəki müğənnilərin adı nəticəyə görə yazılmışdır. |
| Final | 1. Netta Barzilay • 2. Eleni Fureyra • 3. Sezar Sampson • 4. Mixael Şulte • 5. Ermal Meta və Fabritsio Moro • 6. Mikolas Yosef • 7. Benyamin İnqrosso • 8. Elina Neçayeva • 9. Rasmussen • 10. DoReDos • 11. Euqent Buşpepa • 12. Yeva Zasimauskayte • 13. Madame Monsieur • 14. Equinox • 15. Aleksandr Rıbak • 16. Rayan O'Şounessi • 17. Melovin • 18. Ueylon • 19. Sanya İliç və Balkanika • 20. Cessika Mauboy • 21. AWS • 22. Lea Sirk • 23. Alfred və Amaya • 24. SuRie • 25. Saara Aalto • 26. Klaudiya Paskual |
| I yarımfinal | Aysel Məmmədova • Alekseev • Ari Oulafsson • Eye Cue • Franka Bateliç • Qianna Terzi • Sennek • Sevak Xanağyan • Zibbz |
| II yarımfinal | Cessika və Cenifer Breninq • Gromee və Lukas Meyer • İriao • Kristabel • Laura Rizzotto • The Humans • Vanya Radovanoviç • Yuliya Samoylova |